text: 
  For Søs Krusell, 16 år, har projektet betydet noget helt specielt.
  
  Hun vil i lære som maskinarbejder.
  
  " Det havde jeg aldrig tænkt på. Men jeg kan godt lidt at arbejde 
  ved drejebænk og fræser, hvor det gælder om at være nøjagtig, så 
  produktet bliver perfekt, " siger hun.
  
  
  Danfoss-lærlinge
  
  Otte udvalgte Danfoss-lærlinge har styret de 12 folkeskoleelever igennem
   produktionen af vejrstationen. Lærlingene har undervejs haft ansvar 
  for hver sin gruppe. Hver fredag har eleverne fået en individuel 
  bedømmelse af deres arbejdsindsats i ugens løb.
  
  " I starten lavede især knægtene larm og pjattede rundt i værkstedet.
   Så måtte vi lige gøre dem begribeligt, at man ikke kan fjolle 
  rundt mellem maskiner. Men i dag synes jeg, at de har klaret opgaven 
  flot. Ingen af dem vidste, hvordan en drejebænk så ud. I dag går 
  alle stille og roligt og naturligt hen til drejebænken og arbejder, "
   siger ansvarlig lærling, Bjarne Hansen.
  
  
  Bløde fag
  
  Idemanden bag projektet mellem Danfoss, Danmarks Lærerhøjskole og 
  Humlehøj-Skolen er 10. klassens dansklærer, Jens Peter Thestrup.
  
  
  
  